อยากทราบว่ากินยาคุมฉุกเฉินกล่องแรกประจำเดือนมาแล้ว แต่ถ้ากินอีกกล่องในเดือนเดียวกันเมนส์จะมาไหมคะ
สวัสดีค่ะ รอบเดือนของผู้หญิงนั้นจะใช้การมีประจำเดือนเป็นหลักค่ะ คือพอเริ่มมีประจำเดือนวันแรกจะเริ่มนับเป็นรอบเดือนครั้งใหม่ ดังนั้นหากประจำเดือนมาแล้ว เท่ากับว่าไม่มีการตั้งครรภ์ในรอบเดือนที่ผ่านมา ถ้ากินยาคุมฉุกเฉินอีกครั้งจะเรียกว่าเป็นการกินในรอบเดือนถัดไป ซึ่งไม่มีผลกับรอบเดือนครั้งก่อนยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 85-95%ผลข้างเคียงหลังกินยาคุมฉุกเฉินอาจทำให้มีเลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียน เวียนศีรษะที่มักค่อยๆดีขึ้นได้เองดังนั้นหลังรับประทานยาคุมฉุกเฉินในเดือนนี้ อาจทำให้ประจำเดือนครั้งถัดไปที่จะมา มาคลาดเคลื่อนได้ แต่ถ้าไม่ได้ตั้งครรภ์ ประจำเดือนก็จะมาค่ะอย่างไรก็ตามหากไม่ต้องการมีบุตร แนะนำการคุมกำเนิดด้วยการใส่ถุงยางอนามัย หรือรับประทานยาคุมกำเนิดแบบแผงรายเดือน ฉีดยาคุม ฝังยาคุมจะดีกว่า เนื่องจากมีผลข้างเคียงน้อยและมีประสิทธิภาพดีกว่า